Invitu IJK-n 2024 en via lando!
#000000
Kandidatiĝu kaj organizu kune kun TEJO la 80-an Internacian Junularan Kongreson (IJK) en via lando en 2024!
#000001
Daŭrigu la longdaŭran tradicion de la plej granda kaj mojosa internacia evento de la mondo: la IJK! Ĉu vi ŝatus kunlabori kun TEJO por okazigi la IJK-n? Anoncu vin!
#000002
La Komitato de TEJO ĉi-jare aprobis novan Kongresan Reglamenton, kio signifas interalie, ke vi kunlaboros kun la Kongresa Komisiono (KK) de TEJO por organizi la IJK-n. Tiel, vi kunlaboros kun internacia teamo de junuloj por sukcese realigi diversajn elementojn de la kongreso. Antaŭ ol kandidatiĝi, nepre legu la amenditan Reglamenton pri la Internacia Junulara Kongreso kaj la rilatan novan proceduron pri la invito de la IJK.
#000003
Kiuj rajtas kandidatiĝi por gastigi la IJK-n?
#000004
Landaj kaj fakaj sekcioj de TEJOAliaj junularaj organizoj Grupo da minimume tri (3) individuaj membroj de TEJO
#000005
Limdato por tiu ĉi fazo estas la 4-a de februaro 2023
#000007
En la Unua Fazo, vi anoncas vian interesiĝon gastigi la IJK-n kaj interkonsiliĝas kun la KK de TEJO pri via kandidatiĝo. Vi ankaŭ komencas esplori viajn ideojn: viajn proponatajn urbon, kongresejon, daton, kaj aliaj bazaj informoj. Tiel, la ideoj kiujn vi havas komencas esti prilaborataj.
#000008
Por ĉi tiu fazo ni akceptos almenaŭ bazan prezenton de via kandidatiĝo. Plenigu la IJK-Invitilon, kiu enhavos vian kandidatiĝon, kiel eble plej bone per tiuj informoj, kiujn vi sukcesos kolekti. La Invitilo ankoraŭ ne nepre devas esti plena da informoj je la fino de la Unua Fazo, kvankam ĝi prefere enhavu la jenajn bazajn informojn:
#000009
Motivletero kaj bazaj informoj pri la invitanta organizo/grupoProponataj urbo(j) kaj kongresejo(j), rekomendinde kun pli ol po 1 proponata gastigurbo kaj kongresejoProponataj datojEsencaj informoj pri la proponataj gastejojAntaŭvideblaj kostoj
#000010
Ĉion vi trovos en la IJK-Invitilo, kiun vi povos elŝuti en la suba parto de tiu ĉu paĝo.
#000011
Por ke vi pli facile povu orientiĝi kaj prepariĝi, ni havas por vi la Manlibron pri organizado de la IJK kaj la manlibron Kiel inviti IJK-n. Vi ankaŭ povas peti aranĝi kunsidon kun la KK, por ke spertuloj pri la organizado de la IJK rekte konsilu al vi.
#000013
Grave: Por ke la KK povu helpi vin, gravas anonci vian intereson frue en la unua fazo skribe al kaj nomumante minimume tri (3) reprezentantojn, kiuj kunlaboros rekte kun la KK en la esplorprocezo. Ju pli frue TEJO scias, ke vi intencas kandidatiĝi, des pli rapide ni povas eklabori kun vi kaj helpi vin pri la kandidatiĝo. Eĉ se vi ankoraŭ ne certas, kontaktu nin kaj ni kune solvos viajn dubojn. Do jes, tio signifas, ke ne necesas atendi la limdaton–vi povas kontakti nin jam nun!
#000014
La Estraro ankaŭ povus postuli de vi kromaj informoj kiuj povus helpi klarigi al ni kandidatiĝon. Ne zorgu, ĉar eĉ en la Dua Fazo la KK daŭre helpos vin por kompletigi vian kandidatiĝon kaj certigi ĝian bonan kvaliton. Se vi havas demandojn, ne hezitu kontakti nin ĉe .
#000018